
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1198 


28 Σεπτεμβρίου 2000 


ΑΠΟΦΑΣΕΙ Σ 

Αριθ. ΥΠΠΟ/ΑΡΧ/Α1/Φ43/45226/2352 
Κήρυξη ως αρχαιολογικού χώρου Πηγαδίων νήσου Καρ¬ 
πάθου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.85) «Κυ¬ 
βέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.90 (ΦΕΚ 743/Β/ 
29.11.90). 

3. Τις διατάξειςτου Κ.Ν. 5351/32 «Περί Αρχαιοτήτων». 

4. ΤονΝ. 1127/81 (ΦΕΚ32/Α/81) «Περί κυρώσεωςτης εις 
Λονδίνον, την 6η Μάίου 1969 υπογραφείσης Ευρωπαϊκής 
Συμβάσεως δια την προστασία της Αρχαιολογικής Κλη¬ 
ρονομιάς». 

5. Την κατά πλειοψηφία γνωμοδότηση του Τοπικού Συμ¬ 
βουλίου Μνημείων Δωδεκανήσου, όπως διατυπώθηκε 
στην αρ. 5/5.8.99 πράξη του, αποφασίζουμε: 

Την κήρυξη ως αρχαιολογικού χώρου της περιοχής Πη¬ 
γαδίων νήσου Καρπάθου, όπως αυτός οριοθετείται από 

την πολυγωνική γραμμή 1,2,3,4 104, 105, 106, 107, 

ακτογραμμή και 1, όπως αυτή σημειώνεται στα αποσπά¬ 
σματα των υπ’ αριθμόν 8799/6, 8799/8 και 8890/7 φύλλα 
χάρτου Γ.Υ.Σ., κλίμακας 1:5000, που συνοδεύουν την πα¬ 
ρούσα Απόφαση, για την αποτελεσματικότερη προστα¬ 
σία των παρακάτω εντοπισμένων αρχαιοτήτων: 1) η αρ¬ 
χαία κλασική και ελληνιστική ακρόπολη του Ποσειδίου, 2) 
η περιοχή Σήσαμος, όπου λαξευτοί θαλαμοειδείς τάφοι, 
3) η περιοχή του μινωικού και μυκηναϊκού οικισμού, στις 
θέσεις Ξενώνας - Βρουλίδια - Σφαγεία, στο ΒΑ τμήμα της 
πόλεως των Πηγαδίων, 4) η περιοχή του μινωικού και μυ¬ 
κηναϊκού νεκροταφείου με λαξευτούς θαλαμοειδείς τά¬ 
φους, στη θέση Μακέλι-Ανεμόμυλοι, 5) τμήμα του παρα¬ 


πάνω νεκροταφείου στο χαμηλό λόφο Σκόπη, ΝΔ του οι¬ 
κισμού των Πηγαδίων, 6) οι θαλαμοειδείς λαξευτοί τάφοι 
ελληνιστικής περιόδου στην περιοχή της Ευαγγελί¬ 
στριας, 7) λείψανα προϊστορικού οικισμού στο λόφο Λο- 
θικό, 8) η παλαιοχριστιανική βασιλική της“Άφωτης”, 9) η 
περιοχή “Ποσίν”, θέση Μύλη, όπου λαξευτός ελληνιστι¬ 
κός τάφος με μνημειώδη πρόσοψη, δύο θαλαμοειδείς λα¬ 
ξευτοί ρωμαϊκοί τάφοι και διάσπαρτα μέλη από επιτύμβια 
μνημεία, αρχιτεκτονικά μέλη και λείψανα παλαιοχριστια¬ 
νικής βασιλικής, 10) η περιοχή της Δαματρίας, όπου αρ¬ 
χαία αρχιτεκτονικά λείψανα, 11) το αρχαίο λαξευτό στο 
βράχο υπαίθριο αγροτικό ιερό, στη θέση Ίστια, 12) ψηφι¬ 
δωτό δάπεδο από βασιλική παλαιοχριστιανικών χρόνων, 
εντοιχισμένο στο ξενοδοχείο “Βενέτσια”, 13) αρχαία 
εγκατάσταση στη θέση Καλλίπολη, 14) λείψανα παλαιο¬ 
χριστιανικής βασιλικής και ίχνη παλαιοχριστιανικού οικι¬ 
σμού στη θέση “Χωράφια της Παναγίας”, 15) θέση “Κε¬ 
φάλι” Βρόντη: τρίκλιτη παλαιοχριστιανική βασιλική, λα¬ 
ξευτοί τάφοι και ίχνη οικισμού της ίδιας περιόδου, 16) 
λείψανα οχυρωμένου οικισμού ελληνιστικής περιόδου 
στη θέση Γλημοράκια, 17) μεγάλοι λαξευτοί θαλαμοειδείς 
τάφοι, σχετιζόμενοι με τον παραπάνω οικισμό, 18) “Σπη¬ 
λιά του Τσουλάκη”: κεραμική και λίθινα εργαλεία της 
Πρώιμης και Μέσης Εποχής του Χαλκού. 

Τα σημεία που οριοθετούντον κηρυσσόμενο αρχαιολο¬ 
γικό χώρο Πηγαδίων, νήσου Καρπάθου, αντιστοιχούν στα 
ζεύγη συντεταγμένων που παρατίθενται στον συνημμένο 
πίνακα συντεταγμένων. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα Απόφαση να δημοσιευτεί στην Εφημερίδα 
της Κυβερνήσεως. 

Αθήνα, 15 Σεπτεμβρίου 2000 

Ο ΥΠΟΥΡΓΟΣ 

ΘΕΟΔΩΡΟΣ ΠΑΓΚΑΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΟΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (Τ ΕΥΧΟΣ ΔΕΥΤΕΡΟ) 







